**Приложение № 2**

**ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ И ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИЦИТЕ**

обособена позиция 2: „Следгаранционна поддръжка на приложното програмно осигуряване на Националната визова информационна система“

Предложение за критерии за подбор на кандидатите или участниците /изисквания за правоспособност, технически и професионални способности; икономическо и финансово състояние (което е приложимо) и за документите, с които се доказва съответствието

**10.1. Годност (правоспособност) за упражняване на професионална дейност на участниците**

Възложителят не поставя изисквания.

**10.2. Икономическо и финансово състояние на участниците**

Възложителят не поставя изисквания за икономическо и финансово състояние на участниците.

**10.3. Изисквания към техническите и професионалните способности на участниците**

**Опит в изпълнението на доставки/услуги, идентични или сходни с предмета на поръчката**

Участникът следва да е изпълнил минимум 1 (една) услуга с предмет, идентичен или сходен с тези на поръчката, за последните три години от датата на подаване на офертата, съгласно чл. 63, ал.1, т.1, “б“ от ЗОП. Участникът следва да представи списък и/или референции и/или писма за изпълнените идентични или сходни услуги.

Под дейности, идентични или сходни с предмета на настоящата обществена поръчка, следва да се разбира предоставяне на услуги по разработване, внедряване и/или поддръжка на информационни системи, базирани на многослойни архитектури и/или архитектури ориентирани към услуги, с използване на релационна система за управление на бази данни.

***Забележка*:** *„Изпълнена“ е тази услуга, която е приключила в рамките на 3-годишния период преди датата на подаване на офертата, независимо от датата на възлагането на услугата и резултатът от нея е надлежно приет от възложителя.*

Информация за опита на участника се попълва в Част IV, Раздел В от ЕЕДОП.

**10.4 Общи изисквания към участниците**

**10.4.1** Участникът следва да прилага система за управление на качеството, съответстваща на стандарт БДС ЕN ISO 9001:2015 или еквивалентен с обхват , сходен с предмета на поръчката – а именно предоставяне на услуги по разработване, внедряване и/или поддръжка на информационни системи, базирани на многослойни архитектури и/или архитектури ориентирани към услуги, с използване на релационна система за управление на бази данни.

а . Поставеното изискване се доказва с копие на документ по чл. 64, ал. 1, т. 10 от ЗОП – сертификат, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

За установяване на съответствие с изискванията към стандарти за осигуряване на качеството и стандарти за екологично управление, избраният за изпълнител участник представя копие от сертификат за управление на качеството съгласно стандарт БДС ЕN ISO 9001:2015 или еквивалентен с обхват, сходен с предмета на поръчката. Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

**10.4.2** Участникът трябва да прилага сертифицирана система за управление на ИТ услуги, съответстваща на стандарт БДС EN ISO/IEC 20000-1:2011 или еквивалентен с обхват, сходен с предмета на поръчката.

За доказване на посоченото изискване участникът трябва да представи към техническото предложение копие на валиден сертификат за въведена система за управление на услугите съгласно стандарта БДС EN ISO/IEC 20000-1:2011 или еквивалентен с обхват, сходен с предмета на поръчката, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване.

**10.4.3** Участникът трябва да прилага сертифицирана система за управление на сигурността на информацията, съответстваща на стандарт БДС EN ISO/IEC 27001:2013 или еквивалент, с обхват сходен с предмета на поръчката.

За доказване на посоченото изискване участникът трябва да представи към техническото предложение копие на валиден сертификат за въведена система за управление на сигурността на информацията съгласно стандарта БДС EN ISO/IEC 27001:2013 или еквивалентен, с обхват сходен с предмета на поръчката, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване.

Съгласно чл. 53, ал. 4 от ЗОП Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

В случай, че участникът участва като обединение, което не е юридическо лице, както и в случаите, когато е предвидено участие на подизпълнители, изисканите сертификати се представят за всеки един от членовете на обединението, съобразно разпределението на участието на лицата при изпълнение на дейностите предмет на поръчката, предвидено в договора за създаване на обединението, както и за подизпълнителите, пряко ангажирани с упражняване на дейностите по предмета на поръчката.

**10.5. Изисквания към експертите**

Всеки участник трябва да разполага с екип от експерти, които да притежават необходимото образование и опит за изпълнение на всички дейности, включени в обхвата на обособената позиция, както следва:

**Ключов експерт 1: Ръководител екип**

Образование: Висше образование, образователно-квалификационна степен „магистър” в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина, в области еквивалентни на посочените;

Специфичен професионален опит: Минимум 5 години опит като ръководител на екип в дейности, свързани с проектиране, разработване, внедряване и поддръжка на информационни системи с използване на система за управление на база данни (СУБД).

Квалификация: Да притежава валиден професионален сертификат, издаден от сертифициран център за обучение, за прилагане на методология за управление на проекти PMBOK или PRINCEE2, като Project Management Professional (PMP) или или PRINCE2 Practitioner, или еквивалентни;

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 2: Бизнес анализатор**

Образование: Висше образование, образователно-квалификационна степен „магистър“ в областите „Социални, стопански и правни науки”, „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит в описание на бизнес процеси и разработката на спецификации за информационни системи ;

Квалификация: Да притежава валиден сертификат, издаден от сертифициран център за обучение, за завършено обучение и успешно положен изпит по моделиране на бизнес процеси Certification of Competency in Business Analysis и/или Certified Business Analysis Professional, или еквивалентен.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 3: Системен архитект**

Образование: Висше образование, образователно-квалификационна степен „магистър“ в областите „Социални, стопански и правни науки”, „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит, включващ проектиране и изграждане на ИТ модели и/или ИТ архитектури свързани с проектиране, разработване, внедряване и поддръжка на информационни системи, от които поне един да е свързан с проектиране, разработване, внедряване и поддръжка на информационни системи с използване на релационна система за управление на бази данни (СУБД).

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 4: Програмист – 2 бр.**

Образование: Висше образование, образователно-квалификационна степен “бакалавър“ или по-висока степен в областите „Социални, стопански и правни науки”, „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като програмист в дейности, свързани с проектирането, разработването, внедряването и поддържането на приложен софтуер.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 5: Експерт за Бази данни – 2 бр.**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като експерт бази данни в дейности, свързани с проектирането, разработването, внедряването и поддържането на бази данни за приложен софтуер.

Квалификация: Да притежава валиден сертификат IBM Certified System Administrator - Informix V12 или по-висока, или еквивалентен.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 6: Експерт за осигуряване на качеството**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит в тестването на софтуер, създаване на потребителски случаи, автоматизирано тестване и e работил върху разработка, внедряване и поддръжка на информационни системи с използване на релационна система за управление на бази данни (СУБД).

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.